ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 10/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Jatkan edelleen opetusta opetuslapseudesta.
Olen puhunut syvällisiä asioita.
Jotkut ihmettelevät, kuinka kehtaan kutsua omaa opetustani syvälliseksi, -
mutta en minä sitä keksinyt. Nojaan Jeesuksen sanoihin.
Ne ovat syvällisiä. Opetan täysin eri tavalla kuin monet seurakunnat.
Osittain siksi emme yksilöinä koe Raamatun lupaamaa yltäkylläisyyttä.
Siksi myöskään seurakunta ei vaikuta maailmaan niin kuin sen tulisi.
Meidän tulisi olla koko maan suola, siunata koko maailmaa -
ja pyhittää koko kansamme, mutta se ei onnistu, koska ei ole opetuslapsia.
Monet ovat tehneet vain sen, mikä on aivan välttämätöntä -
taivaspaikan saamiseksi, ja elävät kuin kuka tahansa ei-uskovista.
He eivät ole kasvaneet kristittyinä eivätkä ole opetuslapsia.
Herra ei käskenyt meidän toimia näin.
Olen lukenut monta raamatunkohtaa, ja ellet ole nähnyt kaikkia ohjelmia, -
kannattaa katsoa ne ohjelma-arkistosta.
Olen lukenut jakeet Luuk. 14:26―33 ja Matt. 10:37―38.
Jos et nähnyt tuota opetusta tai vaikka olisitkin, katso se ihmeessä -
ja tutkiskele näitä Jeesuksen sanoja, joissa Hän määrittelee opetuslapsen.
Opetin myös, että opetuslapsen on kestettävä vaikeuksia.
Jeesus sanoi jakeessa Joh. 13:35: -
"Siitä kaikki tuntevat teidät minun opetuslapsikseni, -
jos teillä on keskinäinen rakkaus."
Voimme siis sanoa, että jos emme vaella veljellisessä rakkaudessa, -
vaan sydämessämme on vihaa ja anteeksiantamattomuutta, -
saatamme olla uudestisyntyneitä tai sitten emme, -
mutta emme ole opetuslapsia. Jos haudomme epäuskoa -
ja anteeksiantamattomuutta, emme ole opetuslapsia.
Tämä jae sanoo saman asian: -
1. Joh. 4:8. "Joka ei rakasta, se ei tunne Jumalaa, -
sillä Jumala on rakkaus."
Opetin jo jakeiden Joh. 3:16 ja Joh. 17:3 pohjalta, -
että iankaikkinen elämä merkitsee läheistä suhdetta Jumalan kanssa.
Se on pelastuksen päämäärä, ja jakeessa 1. Joh. 4:8 sanotaan, -
että jos emme rakasta, meillä ei ole tuota läheistä suhdetta -
emmekä ole opetuslapsia. Opetuslapsi kääntää toisen posken.
Olin eilen ostamassa rehua, -
eikä minulla jostain syystä ollut shekkivihkoa mukanani.
Jouduin toteamaan kassalla, että lompakkoni oli jäänyt kotiin.
Mies kassalla sanoi, että ihmiset yleensä maksavat näistä tuotteista.
Lähdin hakemaan rahaa. Mennessäni mies huusi perääni jotain sarkastista.
Hain shekkivihkoni, ja kun jonotin uudestaan kassalle maksamaan, -
mies sanoi yrittäneensä suututtaa minut kommentillaan.
Sanoin, että mikään, mitä hän tekisi, ei voisi saada minua suuttumaan.
Ihminen voi päättää, suuttuuko vai ei, ja olen päättänyt -
kääntää toisen posken. Mies oli järkyttynyt kuulemastaan.
Tämä on opetuslapsen tuntomerkki.
En sano olevani täydellinen, olen lähtenyt matkalle mutten vielä perillä.
Lapseni sanoivat minulle äskettäin, etteivät ole koskaan nähneet -
minua vihaisena. Vanhempi lapseni on nyt 40-vuotias ja nuorempi 35.
En ole täydellinen, hermostun joskus, mutta en ole sellainen kuin ennen.
Jeesus sanoi, että jos emme rakasta veljiämme emmekä tunne Jumalaa, -
emme ole opetuslapsia. Voimakkaasti sanottu, ja tässä tulee lisää: -
Joh. 15:8. "Siinä minun Isäni kirkastetaan, -
että te kannatte paljon hedelmää ja tulette minun opetuslapsikseni."
Tämän perusteella voimme sanoa, että jos ihminen ei tuota hedelmää, -
jos hänen elämässään ei näy Galatalaiskirjeen luvussa 5 -
mainittuja Hengen hedelmiä, jos hän ei kerro uskostaan muille, -
jos suhde Jumalaan ei tuota mitään näkyvää sivutuotetta, -
hän ei ole opetuslapsi, vaikka saattaakin olla uskova.
Olen sanonut ennenkin, että jos kristinusko olisi rikos -
ja keskiverto kristitty pidätettäisiin sen vuoksi, -
hänen uskostaan ei löytyisi tarpeeksi todisteita tuomiota varten.
Kun opetuslapsia kutsuttiin ensi kerran kristityiksi jakeessa Apt. 11:20, -
sana "kristitty" oli haukkumanimi. He kutsuivat itseään opetuslapsiksi.
Ei-uskovat kutsuivat heitä kristityiksi, "pikku-Kristuksiksi".
Heitä siis haukuttiin sanoen, että he käyttäytyivät kuin pienet Jeesukset.
"Kuvitteletteko todella, että voitte rakastaa ja parantaa kuin Jeesus?"
"Kuvitteletteko voivanne puhua suoraan Jumalan kanssa?"
Useimmat tämän päivän kristityt eivät menisi "pikku-Jeesuksesta".
Heitä ei syytettäisi Jeesuksen kaltaisuudesta.
Jotkut heistä ovat täysin Jeesuksen vastakohtia.
He saattavat olla uudestisyntyneitä, mutta opetuslapsi tuottaa hedelmää.
Joh. 15:16. "Te ette valinneet minua, vaan minä valitsin teidät -
ja asetin teidät, että te menisitte ja kantaisitte hedelmää -
ja että teidän hedelmänne pysyisi: -
että mitä ikinä te anotte Isältä minun nimessäni, hän sen teille antaisi."
Eikä tässä puhuta taivaasta. Joh. 10:10: -
"Varas ei tule muuta kuin varasta- maan ja tappamaan ja tuhoamaan.
Minä olen tullut, että heillä olisi elämä ja olisi yltäkylläisyys."
Tässäkään ei puhuta taivaasta, vaan meidän tulisi kokea yltäkylläisyyttä -
ja kantaa hedelmää tässä elämässä.
Meissä tulisi näkyä Hengen hedelmä, -
ja meidän tulisi nähdä, että muidenkin elämä muuttuu.
Jumalan äänen kuulemisen ja Hänen seuraamisensa hedelmä -
on sitä, mihin meidät on kutsuttu, normaalia kristityn elämää, -
mutta se vaatii, että meistä tulee opetuslapsia, oppilaita.
Se ei tule automaattisesti pelastuksen mukana, -
vaan mielemme uudistuksen kautta. Haluan lukea joitakin raamatunkohtia.
En luultavasti ehdi lukea kaikkia niitä tänään, mutta jatkan ensi kerralla.
Jos pystyt, kannattaa etsiä nämä omasta Raamatustasi ja merkitä ne.
Jotkut eivät nimittäin usko, että nämä sanat löytyvät Raamatusta.
Nämä jakeet voivat ravistella uskoasi, vaikka ne ovat Jeesuksen sanoja.
Johanneksen evankeliumin luvussa 8 Jeesus armahti naisen, -
joka oli tavattu tekemästä aviorikosta. Hän ei hyväksynyt naisen syntiä, -
mutta sanoi, että naisen tuomitsijoista synnitön heittäisi ensimmäisen kiven.
Sitten Jeesus alkoi opettaa armosta, ja ihmiset raivostuivat.
"Mikä oikeus sinulla on puhua näin?"
Jeesus puolusti arvovaltaansa ja sanoi tulevansa Jumalan luota.
Sitten sanotaan (Joh. 8:30): "Kun hän näin puhui, uskoivat monet häneen."
Tämä on tärkeää. Tässä puhutaan ihmisistä, joille Jeesus oli sanonut -
olevansa tie ja totuus ja elämä sekä ainoa tie Isän luo.
Silloin monet uskoivat Häneen. Muistakaa tämä, se on tärkeää.
Jae 31: "Niin Jeesus sanoi niille juutalaisille, jotka uskoivat häneen..."
On tärkeää ymmärtää, ettei Hän puhunut niille, jotka torjuivat Hänet.
Nämä ihmiset uskoivat Häneen kuultuaan Hänen puolustuksensa.
Mitä he uskoivat? Että Hän oli Kristus, joka tuli kantamaan maailman synnit.
He uskoivat Jeesukseen.
"Niin Jeesus sanoi niille juutalaisille, jotka uskoivat häneen: -
Jos te pysytte minun sanassani, niin te totisesti olette minun opetuslapsiani"
Nämä jakeet aivan pursuavat merkitystä.
En pysty millään kertomaan kaikkea, mitä Jumala on puhunut niistä minulle.
Tutkiskelkaa niitä rukouksessa.
"Jos te pysytte minun sanassani, niin te totisesti olette -
minun opetuslapsiani." Tämä tarkoittaa todellisia opetuslapsia.
Jeesus myönsi tässä, että jotkut väittäisivät olevansa opetuslapsia, -
mutta he eivät olisi todellisia opetuslapsia.
Todellinen opetuslapsi pysyy Sanassa, ei vain kuule sitä kerran -
ja vastaa siihen jatkaen elämäänsä samoin kuin aina ennenkin.
Todellinen opetuslapsi on oppilas, joka ei koskaan lakkaa oppimasta -
tai etsimästä Jumalaa.
Olen ollut uudestisyntynyt 54 vuotta.
Opetuslapseusprosessissa olen ollut 44 vuotta.
Olen etsinyt Jumalaa ja kasvanut paljon, mutten ole vieläkään perillä.
Minulla on lista asioita, jotka yritän selvittää ja joihin pyydän viisautta.
Mietin, miksen saa parempia tuloksia rukoillessani ihmisten puolesta.
Etsin Jumalaa. Olen lähtenyt matkalle, mutta en ole vielä perillä.
Todellinen opetuslapsi oppii edelleen, pysyy Sanassa, kuten Jeesus sanoo.
Jos joku ei pysy Sanassa, vaan on vain rukoillut kerran -
ja ottanut vastaan pelastuksen, hän saattaa hyvinkin -
olla uudestisyntynyt tai sitten ei.
Hän saattaa olla uudestisyntynyt ja päästä kuollessaan taivaaseen, -
mutta hän ei ole opetuslapsi ellei pysy Jumalan sanassa.
Monista tämä on loukkaavaa.
Ennen kuin jatkamme, kerron, että Jeesuksen kuulijat suuttuivat tästä.
Monet sanovat nytkin: "Miten kehtaat sanoa, etten muka ole opetuslapsi -
vain siksi, etten ole fanaatikko, käy kirkossa, lue Sanaa tai jotain muuta?"
En sanokaan, Jeesus sanoo: "Jos te pysytte minun sanassani, -
niin te totisesti olette minun opetuslapsiani; -
ja te tulette tuntemaan totuuden, ja totuus on tekevä teidät vapaiksi".
Usein ihmiset lukevat vain jälkimmäisen jakeen irrallisena.
"ja te tulette tuntemaan totuuden, ja totuus on tekevä teidät vapaiksi".
Asiayhteydestään erotettuna se ei ole ihan totta.
Jeesus puhui ihmisille, jotka uskoivat Häneen ja pysyivät Sanassa.
Hän puhui ihmisille, jotka kasvoivat Jumalan sanassa ja vastasivat siihen.
He tulisivat tuntemaan totuuden, ei vain älyllisesti vaan kokemuksena.
He tuntisivat totuuden syvästi, ja se totuus vapauttaisi heidät.
Pelkkä totuus ei vapauta ketään.
"Ne sanat, jotka minä olen teille puhunut, ovat henki ja ovat elämä."
Tämä on totuus, mutta jos laitan sen pääni päälle, se ei paranna minua -
tai tuo minulle vaurautta. Voin kantaa perheraamattua kainalossani, -
ja tämä kirja on totuus, mutta se ei vapauta minua, ellen tunne sitä.
"te tulette tuntemaan totuuden, ja totuus [jonka te tunnette ja koette] -
on tekevä teidät vapaiksi."
Totuus ei vapauta sinua, ellet tunne sitä, niele sitä ja tee siitä omaasi.
Tässä puhutaan opetuslapseudesta.
Miljoonat ihmiset ovat vastanneet jotain Jumalalle, -
Jumala on koskettanut heitä ja he ovat ovella valmiina astumaan sisään.
Jotkut voivat olla syntyneet uudesti ja astuneet sisään pelastukseen, -
mutta he ovat pysähtyneet eivätkä ole pysyneet Sanassa tai vapautuneet.
Todellinen opetuslapsi pysyy Sanassa, kunnes hänet vapautetaan.
Jos pysähdyt kesken matkan ja olet vielä siteissä, -
silloin et ole opetuslapsi.
Saatat olla tulossa opetuslapseksi, mutta et ole vielä kokenut vapautusta.
"te tulette tuntemaan totuuden, ja totuus on tekevä teidät vapaiksi".
Tällainen on todellinen opetuslapsi.
Nämä ovat radikaaleja väitteitä. Tiedän, että jotkut kysyvät: -
"Väitätkö siis, että olen jotenkin kakkosluokan kristitty?"
En väitä niin, mutta Jumala ei koskaan suunnitellut, -
että kristikunta olisi jakautunut osiin.
Tällaiset ovat "minimikristittyjä", jotka vain vaivoin pelastuvat -
ja pysyvät paikoillaan, kunnes pääsevät taivaaseen.
Ei, Jumala halusi, että kaikki uudestisyntyneet pysyvät Sanassa, -
kunnes heidät vapautetaan.
Tämä ei ole vain minulle tai harvoille ja valituille pastoreille, -
tämä on jokaiselle, tavalliselle uskovalle Kristuksen ruumiissa.
Jumala haluaa vapauttaa sinut, ja saavutat sen pysymällä totuudessa.
Tuntemasi totuus vapauttaa sinut.
Huomaa, miten opetuslapset vastasivat Jeesukselle.
Nämä olivat ihmisiä, jotka uskoivat Häneen, mutta hekin loukkaantuivat, -
kun Hän sanoi, että heidän tuli tehdä muutakin kuin uskoa: pysyä Sanassa.
Joh. 8:33. "Me olemme Aabrahamin jälkeläisiä emmekä ole koskaan -
olleet kenenkään orjia. Kuinka sinä sitten sanot: 'Te tulette vapaiksi'?"
Tämä on tavallaan huvittavaa.
Ihmiset loukkaantuivat ja sanoivat, etteivät olleet koskaan olleet orjia.
Jos tiedät mitään Raamatun ajoista, olet ehkä kuullut, -
että israelilaiset olivat Rooman vallan alla ja kärsivät sorrosta.
Etkö ole nähnyt Ben Hurista, kuinka he kohtelivat juutalaisia?
Eivät juutalaiset olleet vapaita, vaan heitä sorrettiin pahasti.
Monia heistä murhattiin ja teurastettiin.
Vuonna 70 jKr., vain noin 30―40 vuotta näiden tapahtumien jälkeen, -
kenraali Titus, josta tuli myöhemmin Rooman keisari, -
valloitti Jerusalemin ja tappoi satojatuhansia ihmisiä julmalla tavalla.
Eivät he olleet vapaita.
Silti he sanoivat, etteivät olleet orjia ja ihmettelivät puheita vapautuksesta.
Kun sanon, että pelastukseen kuuluu muutakin kuin syntien anteeksianto -
ja taivaan odottaminen, että Jumala haluaa sinun kulkevan voitossa, -
ihmiset sanovat juuri noin: "Kuinka kehtaat väittää, ettei se riitä, -
että uskon Jeesukseen ja saan syntini anteeksi, vaan on enemmänkin?"
He väittävät, etteivät ole kenenkään orjia, mutta Jeesus jatkaa: -
"Totisesti, totisesti minä sanon teille: -
jokainen, joka tekee syntiä, on synnin orja."
Monet loukkaantuvat siitä, että puhun vapautuksesta ja sanovat: -
"Uskon Jeesukseen ja pääsen kerran taivaaseen, en tarvitse mitään muuta."
"Olen vapaa, en ole kenenkään orja."
Kuitenkaan nuo samat ihmiset eivät pääse eroon katkeruudesta.
Jos joku kohtelee heitä väärin, he iskevät heti takaisin.
He ovat masentuneita ja lannistuneita.
He eivät pysty hillitsemään itseään, tunteitaan tai kieltään.
Jotkut teistä puhuvat juuri nyt minusta pahaa television ääressä.
En kuule teitä, mutta tunnen Hengessä, että sanotte vihaisesti: -
"En ole kenenkään orja!"
Ette pysty hallitsemaan himoanne tai alkoholin- tai huumeidenkäyttöänne.
Silti loukkaannutte, kun sanon, että on olemassa jotain enemmän -
kuin syntien anteeksianto ja että teidän on pysyttävä Sanassa.
Jumala haluaa meistä opetuslapsia, jotka vaeltavat voitossa ja voimassa.
On kokonaisia kirkkokuntia, jotka sanovat, että opetukseni -
parantumisesta, Hengen kasteesta, vauraudesta ja ilosta on väärin.
Nämä asiat eivät muka kuulu meille vielä, vaan vasta taivaassa.
Monet kirkot opettavat, että meidän tulee vain pelastua -
ja elää kuin ennenkin.
Emme voi parantua, luottaa Jumalaan tai elää voitokasta elämää.
Ainoa ero on se, että uskovat menevät taivaaseen, ei-uskovat helvettiin.
Ei Jumala suunnitellut tällaista kristinuskoa.
Hän halusi meistä opetuslapsia, jotka pysyvät Sanassa ja vapautetaan.
Tämän pitäisi olla jokaisen Herraan Jeesukseen uskovan tavoite.
Älkää leiriytykö eteiseen.
Menkää sisään ja tutkikaa, mitä kaikkea meillä on Jeesuksessa.
Näin Jumala halusi sen olevan.
En sano näin siksi, että olisin katkera, haluan vain ravistella teitä.
Ellet koskaan kuule, että Jumala haluaa sinun elävän vapaudessa, -
että pääset sinne olemalla tosi opetuslapsi, joka pysyy Sanassa -
ja että tuntemasi Sana tulee tekemään sinut vapaaksi, et voi uskoa siihen.
Jos kukaan ei opeta, että Jumala haluaa sinun olevan terve, -
että Hän parantaa sinut aina ja täyttää kaikki tarpeesi -
ja ettei Jumala täytä elämääsi ongelmilla ja vaikeuksilla, -
et tiedä, että tämä on tavoitteemme, koska usko syntyy kuulemisesta -
ja kuuleminen Jumalan sanasta.
Jotkut siis suuttuvat minulle, mutta uskon, että on myös ihmisiä, -
joille Jumala puhuu kauttani.
Hän vetää teitä ylöspäin ja sanoo, että on olemassa enemmän -
kuin vain se, että rukoilemme syntejämme anteeksi.
Nyt, kun olet saanut syntisi anteeksi, pääset sisään yltäkylläiseen elämään.
Voit kokea vapauden. Vain vapaa ihminen voi vapauttaa toisen.
Jos et ole pysynyt Sanassa niin pitkään, että sinut on tehty vapaaksi, -
et voi auttaa muita perheessäsi tai työpaikallasi.
Jos et ole opetuslapsi, et voi tehdä opetuslapsia.
Et voi tehdä toisesta ihmisestä opetuslasta, ellet itse ole sitä.
Sinun on pysyttävä Sanassa, kunnes se tekee sinut vapaaksi.
Edelleen ihmiset loukkaantuvat näistä sanoista ja sanovat, -
etteivät ole orjia, vaikka oikeasti ovat.
Jeesus tuli vapauttamaan meidät, ei vasta taivaassa, vaan jo nyt.
Mitä viisi ihmistä voi tehdä 12 päivässä?
Enemmän kuin hekään osasivat kuvitella!
Lähetysmatkalla Ugandassa viisi raamattukoulumme opiskelijaa -
sai kokea, miten Jumalan armo ja rakkaus muuttavat ihmisten elämän.
He kävivät sairaalassa Nakasekessa, noin tunnin päässä Kampalasta.
He rukoilivat sairaiden puolesta, kertoivat heille Jumalan rakkaudesta -
ja siitä, että Jeesus parantaa.
Sairaalan 150 potilaasta 117 pääsi kotiin tuona päivänä -
ja yli 40 potilasta otti Jeesuksen vastaan Pelastajanaan.
Selvitä, miten Jumala voi käyttää sinua muuttamaan maailmaa.
Osoitteessa CharisBibleCollege.org opit lisää raamattukouluistamme.
Charis-raamattukoulu on osa Andrew Wommackin työtä.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Sarjan toinen osa käsittelee sitä, mikä opetuslapsi on.
Se on saatavissa kolmella punnalla, mutta jos sinulla ei ole varaa siihen, -
tarjoamme sen ilmaiseksi.
Voit myös tilata opetussarjan opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Jokaisesta oppitunnista on harjoituksia työkirjassa, -
ja CD-levyn ansiosta voit tulostaa harjoituksia niin paljon kuin haluat.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia.
Jos uskot, että meidän tulee tehdä opetuslapsia, ei vain käännyttää, -
kannattaa hankkia koko paketti, johon kuuluu opetuslapseuskurssin lisäksi -
kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Paketin kautta sinusta tulee opetus- lapsi ja opit tekemään opetuslapsia.
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on leirillä Charlottessa 9―14.9.2010 -
sekä leirillä Johnson Cityssä 15.―16.9.2010.
Hän on myös Colorado Springsissä Charis-keskuksessa 30.9.2010 -
ja AWMI-pastorien vuosikonferenssissa 1.―5.10.2010, -
Englannissa AWME-pastorien konferenssissa 22.―24.10.2010, -
seminaarissa Ugandan Kampalassa 26.―27.10.2010 -
sekä seminaarissa Dallasin alueella 8.―10.11.2010.
Lisää tietoa Andrewin tapahtumista -
on osoitteessa www.awme.net.
MUUTA ELÄMÄSI. MUUTA MAAILMA.
Suomennos: Anni Lähteenmäki